Centre de documentation sur la forteresse de Luxembourg

Den **Dokumentatiounszenter iwwer d'Festung Lëtzebuerg**, offiziell **Centre de documentation sur la forteresse de Luxembourg** (gekierzt: **CDF**) ass e lëtzebuergeschen Dokumentatiouns- a Fuerschungszentrum iwwer d'Festung Lëtzebuerg, dee säi Sëtz an der Hielepaart am Quartier Pafendall an der Stad Lëtzebuerg huet. En ënnersteet dem Nationalmusée fir Archeologie, Geschicht a Konscht (MNAHA).

## Missiounen
Den Dokumentatiounszenter këmmert sech ëm d'Verwaltung, den Ënnerhalt an den Empfang vun de Visiteure vum Festungsmusée op den Dräi Eechelen. Do dernieft gehéiere follgend Missiounen zum Aufgabeberäich vum Zenter:

* d'Dokumenter an d'Objete vum Musée sammelen an opwäerten;
* Visite-guidéeën a verschiddene Sproochen ubidden;
* temporär Ausstellungen, Colloquen a Konferenzen organiséieren;
* wëssenschaftlech Fuerschung iwwer d'Festung Lëtzebuerg an d'national Identitéit maachen;
* mat der Universitéit Lëtzebuerg an aneren ëffentlechen oder private Partner zesummeschaffen absënns wat d'wëssenschaftlech Fuerschung an d'Virbereedung vun temporären Ausstellungen iwwer d'national Identitéit ugeet;
* mam Institut européen des itinéraires culturels vum Europarot zesummeschaffen, absënns fir e grenziwwerschreidenden Tour iwwer d'Festungsanlagen op d'Been ze stellen.

## Direktioun
D'Leedung vum Zenter gëtt vum Direkter vum MNAHA oder engem Delegéierten assuréiert. Aktuell(September 2023) ass de François Reinert *Conservateur délégué à la direction*.

## Geschicht
Den Zenter gouf mam groussherzogleche Reglement vum 15. Oktober 2004, op der Basis vum Gesetz vum 25. Juni 2004 iwwer d'Kulturinstituter vum Staat an d'Liewe geruff an ass sengerzäit an d'Kompetenz vum Service des sites et monuments nationaux gefall.

Mam Reglement vum 26. August 2009 ass d'Kompetenz un den deemolege *Musée national d'histoire et d'art* iwwerdroe ginn. Zanter dem Gesetz vum 16. Dezember 2022 ass den Nationalmusée fir Archeologie, Geschicht a Konscht fir den Dokumentatiounszenter zoustänneg.

## Publikatiounen
Den CDF an/oder MNAHA huet ë. a. follgend Publikatiounen erausginn:

* Reinert, François et al. *Collect10ns  : 2012 - 2022*. Luxembourg: Musée Dräi Eechelen, 2022. Print. ISBN 978-2-87985-749-7
* Koller, Christian et al. *Légionnaires  : parcours de guerre et de migrations entre le Luxembourg et la France*. Milano: Silvana Editoriale, 2020. Print. ISBN 978-2-87985-665-0
* Arnould, Cécile et al. *Et wor emol e Kanonéier  : l'artillerie au Luxembourg. Luxembourg*: Musée national d'histoire et d'art, 2019. Print. ISBN 978-2-87985-617-9
* Bruns, Änder, Simone Feis, and François Reinert. *À l'assaut du Kirchberg!  : les fortifications du XVIIe au XXIe siècle*. Luxembourg: MNHA, 2018. Print. ISBN 978-2-87985-534-9
* Reinert, François, Cécile Arnould, and Pierre Assenmaker. *AE - amis / ennemis  : Mansfeld et le revers de la médaille  : 30 mai - 21 octobre 2018*. Luxembourg: MNHA, 2018. Print. ISBN 978-2-87985-533-2
* Reinert, François, Änder Bruns, and Simone Feis. *Luxembourg ville ouverte 1867  : 150e anniversaire du Traité de Londres du 11 mai 1867*. Luxembourg: Musée national d'histoire et d'art, 2017. Print. ISBN 978-2-87985-473-1
* Reinert, François, Änder Bruns, and Simone Feis. *Pont Adolphe 1903. Luxembourg*: Musée national d'histoire et d'art, 2016. Print. ISBN 978-2-87985-401-4
* Reinert, François, and Änder Bruns. *Genie und Festung  : Luxemburger Festungspläne in der Staatsbibliothek zu Berlin*. Luxembourg: Musée national d'histoire et d'art, 2013. Print. ISBN 978-2-87985-221-8
* Thill, Edmond, Peter Fritzen, and Susanne Lange. *Charles Bernhoeft  : photographe de la Belle Époque*. Luxembourg: Musée national d'histoire et d'art, 2014. Print. ISBN 978-2-87985-269-0
*  Bruns, Änder. *Bundesfestung Luxemburg  : 1815 - 1866*. Luxembourg: MNHA - Musée Dräi Eechelen, 2012. Print. ISBN 978-2-87985-185-3

## Um Spaweck

* Zougang op d'Online Bibliothéik vum CDF